Som en del av Myodocopa-gruppen har Polycopidae-artene for øvrig mykt skall på overkroppen og lang ytter-gren (i stedet for lang inner-gren) på andre antenne-par. Det særegne for Halocyprida er at antennen sitter på et feste som mangler den nebb-liknende utveksten (rostrum) som vi finner hos Myodocopida. Dessuten er 5. og 7. ledd av underkroppen annerledes enn hos Myodocopida-individene. Individene er som regel rundt 1 mm lange.